Maasoojuspumbad on kütteseadmed, mis ammutavad maapinda salvestunud päikeseenergiat. Maasoojuspump aitab säästa kuni 80% küttekuludelt!
#000000
NIBE F1345 on uue põlvkonna maasoojuspump, mis sobib suure küttevajadusega majadele.
#000001
Uus inverterkompressoriga NIBE F1355 on täiuslik maasoojuspump suure küttevajadusega majade kütmiseks.
#000002
Maasoojuspump on kütteseade, mis ammutab maapinda salvestunud päikeseenergiat. Suvel akumuleerub maapinda soojusenergia, mida jahedate ilmade saabudes saab maasoojuspumba abil maja kütmiseks kasutada. Maasoojuspump kasutab soojusallikana maapinda, pinnase ülemisi kihte, kaljut või lähedal asuvat veekogu. Meetri sügavusel maapinnas on temperatuur üsna konstantne (4 – 12 oC). Maapinda salvestunud soojusenergia ammutatakse pinnasesse paigaldatud plastikust torustiku – maakollektori abil. Maakollektor on ühendatud soojuspumbaga, mis katab täielikult maja küttevajaduse: küttes ruume ja tootes sooja tarbevett. Maakollektori paigaldamiseks peab maja ümber olema piisavalt suur maa-ala. Soojuspump vajab soojusenergia pumpamiseks (kompressori tööks) elektrienergiat. Kulutades ühe kWh elektrienergiat suudab maasoojuspump toota kuni 5 kWh soojusenergiat. Maasoojuspump võimaldab küttekulusid vähendada kuni 80%.
#000003
Maasoojuspumba kasuks on eelkõige selle säästlikkus, eriti võrreldes tavapäraste küttelahendustega, mil on püsivad kulutused näiteks küttepuudele või kütteõlile. Maasoojuspumba puhul on ainukeseks püsivaks kulutuseks elektrienergia, mida süsteem kasutab. Lisaks on maasoojuspumba süsteem automaatne – vajades vaid esmast seadistamist, edasiselt kütmise pärast ise muretsema ei pea. Maasoojuspump toodab ka sooja tarbevee, kütab basseini ning vajadusel saab maasoojuspumba abil ruume jahutada.
#000004